stanford-oval/wikipedia huggingface dataset:
פרסי בחירת הילדים של ניקלודיאון
מאפייני הטקס > הסליים

הסליים הוא רפש ירוק, צמיגי ודביק למדי, והוא היה נוכח עוד מטקס פרסי בחירת הילדים הראשון. הסליים מופיע בנקודות שונות במהלך הטקס ונשפך על ידוענים, לעיתים במפתיע וגם יותר מפעם אחת, וזו נחשבת לזכות ולכבוד.
משנת 2002 החלה אליפות העולם בפעלולי סליים, ומלבד הטקס של שנת 2013 - היא התקיימה במסגרת טקס פרסי בחירת הילדים מדי שנה. באליפות לקחו חלק ידוענים נועזים שונים, ביניהם כוכבי ספורט אולימפיים וכוכבי ספורט אתגרי, ואותגרו לעשות פעלולים ייחודים, אשר לעיתים קרובות כללו נחיתה אל תוך הסימן המסחרי, הלוא הוא הרפש הירוק. בין הפעלולים היו נהג אופני BMX שביצע סלטה אחורית כפולה אל תוך מכל של כ-5000 גלון של סליים ירוק, ואף שבר את שיאו האישי בסלטה אחורית כפולה, ונהג מאנסטר טרק שקפץ עם המשאית שלו מעל לפסלון בלימפ בגודל של כ-15 וחצי מטרים הישר אל תוך בריכה של סליים, פעלול שמנחה הקטע הגדיר כ"פעלול הסליים המסוכן ביותר שנעשה במסגרת אליפות פעלולי הסליים". בין הפעלולנים ניתן למנות, בין היתר, את טוני הוק, ג'ק בלאק, אורלנדו בלום, אייקון, היידי קלום, ויל פרל, אפולו אונו, ג'רי טריינור, ג'קסון ראת'בון, ניקולה פלץ ופול וייט ג'וניור.
מאפייני הטקס > פרסים מיוחדים

בנוסף לקטגוריות השנתיות הסטנדרטיות, קיימות 4 קטגוריות אחרות שנחשבות לקטגוריות של כבוד, ואת הזוכים בקטגוריות אלו בוחר הצוות של ניקלודיאון, בניגוד לשאר הקטגוריות בהן צופי ניקלודיאון הם המכריעים. הזוכים בקטגוריות הכבוד אינם מקבלים את הבלימפ הכתום הטיפוסי, אלא בלימפ בצבעי זהב, כסף וירוק/כסף נוצץ. קטגוריות הכבוד הן:
היכל התהילה (1991–2000) - בלימפ זהב: הוענק לאלו שההישגים התהילה והפופולריות שלהם מציבה אותם מעל כולם. בתחילה הזוכה נבחר על ידי הילדים. שחקנים, ספורטאים וזמרים, כולם היו ראויים לפרס כאשר היו פתקים עם שמות מועמדים מקטגוריות מרובות.
| שנה | זוכה |
| --- | --- |
1991: פאולה עבדול
1992: ארנולד שוורצנגר
1993: רובין ויליאמס
1994: Boyz II Men (אנ')
1995: ויטני יוסטון
1996: טים אלן
1997: ויל סמית'
1998: טיה ותמרה מאורי
1999: ג'ונתן טיילור תומאס
2000: רוזי אודונל
פרס וונאבי (2001–2008) - בלימפ כסף: הוענק לידוענים שמהווים דוגמה אישית או מעוררים השראה בקרב ילדים. הזוכה נקבע עוד בטרם מאורע הטקס וללא הצבעות הבוחרים. הפרס החליף את פרס היכל התהילה, והיחיד שזכה בשני פרסים אלו הוא השחקן ויל סמית'.
| שנה | זוכה |
| --- | --- |
2001: טום קרוז
2002: ג'נט ג'קסון
2003: ויל סמית'
2004: אדם סנדלר
2005: קווין לטיפה
2006: כריס רוק
2007: בן סטילר
2008: קמרון דיאז
עזרה ירוקה גדולה (2009–2012) - בלימפ ירוק (2009) וכסף נוצץ (2010–2012): הוענק לאדם שעושה מעל ומעבר על מנת לתרום לשימורו של כדור הארץ ולשיפור איכות הסביבה.
| שנה | זוכה |
| --- | --- |
2009: לאונרדו דיקפריו
2010: מישל אובמה
2011: ג'סטין טימברלייק
2012: טיילור סוויפט
פרס מפעל חיים (2014–הווה) - בלימפ זהב: הוענק עד כה למפיק דן שניידר, אשר תרם עבודות רבות למען הערוץ וגרם לילדים צופי הערוץ לצחוק.
| שנה | זוכה |
| --- | --- |
2014: דן שניידר
הטקס לאורך השנים

| שנה | תאריך | מנחים | הופעות חיות | זכיות> קולנוע | זכיות> טלוויזיה | זכיות> מוזיקה | זכיות> ספורט | זכיות> שונות |
| --- | --- | --- | --- | --- | --- | --- | --- | --- |
| 1988 | 18 באפריל | טוני דנזה דבי גיבסון בריאן רובינס דן שניידר | Fat Boys דבי גיבסון | שחקן אהוב אדי מרפי - השוטר מבוורלי הילס 2 ארנולד שוורצנגר - הנרדף פטריק סווייזי - ריקוד מושחת  שחקנית אהובה וופי גולדברג שלי לונג אליזבת שו - הרפתקאות השמרטפות  סרט אהוב השוטר מבוורלי הילס 2 הרפתקאות השמרטפות לה במבה | שחקן אהוב מייקל ג'יי פוקס קירק קמרון ביל קוסבי  שחקנית אהובה אליסה מילאנו אן שדין טמפסט בלדסואו  סדרה אהובה אלף משפחת קוסבי להתבגר ולהתגבר  אנימציה אהובה צבי הנינג'ה הדרדסים אגדות ברווזים | זמר אהוב בון ג'ובי Fat Boys המאנקיז  זמרת אהובה מדונה ג'נט ג'קסון The Bangles  שיר אהוב La Bamba - הזאבים Control - ג'נט ג'קסון I Wanna Dance with Somebody - ויטני יוסטון | קבוצת ספורט אהובה שיקגו ברס (פוטבול) סן פרנסיסקו ג'איינטס (בייסבול) דטרויט פיסטונס (כדורסל)  ספורטאי אהוב האלק הוגאן (מתאבק) מייקל ג'ורדן (כדורסלן) וולטר פייטון (פוטבול)  ספורטאית אהובה דבי תומאס (מחליקה אומנותית) כריס אוורט (טניסאית) קריסטי פיליפס (מתעמלת) | ללא |
| 1989 | 25 ביוני | ניקול אגרט ויל ויטון | קורי פלדמן ניו קידס און דה בלוק | שחקן אהוב ארנולד שוורצנגר - תאומים פי ווי הרמן - פי ווי בקרקס אדי מרפי - מגלה את אמריקה  שחקנית אהובה וופי גולדברג בט מידלר - חופים מולי רינגוולד  סרט אהוב מי הפליל את רוג'ר ראביט ביטלג'וס תרגיל לשוטרים מתחילים 5 | שחקן אהוב אלף קירק קמרון מייקל ג'יי פוקס  שחקנית אהובה אליסה מילאנו טרייסי גולד הולי רובינס פיט  סדרה אהובה משפחת קוסבי אלף להתבגר ולהתגבר  אנימציה אהובה צבי הנינג'ה הדרדסים גארפילד וחברים | זמר/להקת בנים אהוב/ה ג'ון בון ג'ובי דיג'יי ג'אזי ג'ף&דה פרש פרינס Fat Boys  זמרת/להקת בנות אהובה דבי גיבסון ויטני יוסטון Salt-N-Pepa  שיר אהוב Kokomo - ביץ' בויז Don't Worry, Be Happy - בובי מקפרין Parents Just Don't Understand - דיג'יי ג'אזי ג'ף&דה פרש פרינס | קבוצת ספורט אהובה שיקגו ברס (פוטבול) לוס אנג'לס דודג'רס (בייסבול) דטרויט פיסטונס (כדורסל)  ספורטאי אהוב מייק טייסון (מתאגרף) מייקל ג'ורדן (כדורסלן) גרג לוגניס (קפיצה למים)  ספורטאית אהובה פלורנס ג. ג'וינר (אתלטית) ג'נט אוונס (שחיינית) כריס אוורט (טניסאית) | ללא |
| 1990 | 23 באפריל | דייב קולייר קנדיס קמרון בורה דייוויד פאוסטינו | אם סי האמר | שחקן אהוב מייקל ג'יי פוקס - בחזרה לעתיד 2  שחקנית אהובה ליאה תומפסון - בחזרה לעתיד 2  סרט אהוב תראו מי מדבר | שחקן אהוב קירק קמרון  שחקנית אהובה אליסה מילאנו  סדרה אהובה משפחת קוסבי  אנימציה אהובה צבי הנינג'ה | ללא | ללא | ללא |
| 1991 | 22 באפריל | קורין נמק | ניו קידס און דה בלוק | שחקן אהוב ארנולד שוורצנגר - שוטר בגן ילדים  שחקנית אהובה ג'וליה רוברטס - אישה יפה  סרט אהוב שכחו אותי בבית | שחקן אהוב וויל סמית'  שחקנית אהובה קישה נייט פוליאום  סדרה אהובה משפחת סימפסון  אנימציה אהובה עלילות טייני טון | ללא | ספורטאי אהוב מייקל ג'ורדן (כדורסלן) | חיה אהובה צבי הנינג'ה  היכל התהילה פאולה עבדול |
| 1992 |  | פאולה עבדול |  | שחקן אהוב רובין ויליאמס - הוק  שחקנית אהובה וופי גולדברג  סרט אהוב צבי הנינג'ה 2: סודו של הריר | שחקן אהוב ביל קוסבי  שחקנית אהובה וופי גולדברג  אנימציה אהובה החיים על פי דאג | ללא | ללא | משחק וידאו אהוב סוניק הקיפוד  חיה אהובה צבי הנינג'ה 2: סודו של הריר  היכל התהילה ארנולד שוורצנגר |
פרסי בחירת הילדים בספורט

בשנת 2014 יצא לדרך טקס פרסי בחירת הילדים בספורט, והתקיים בפעם הראשונה בשנה זו ב-7 ביולי בהיכל פולי פוויליין בהנחייתו של שחקן הפוטבול לשעבר מייקל סטרהאן. בדומה לטקס פרסי בחירת הילדים, הטקס מיועד להיערך מדי שנה ולהתעסק אך ורק בעולם הספורט, דבר אשר מבטל את כל הקטגוריות ואיתן המועמדויות הקשורות לספורט בפרסי בחירת הילדים. הטקס השני במספר מיועד להתקיים באותו ההיכל ב-16 ביולי 2015 בהנחייתו של שחקן הפוטבול, ראסל וילסון.
ראו גם

פרסי בחירת הנוער
הערות שוליים

↑  Kids' Choice Awards grow up, ocregister.com/, פורסם ב-30 במרץ 2007
↑  The Nickelodeon logo, designed by Tom Corey & Scott Nash, http://fredalan.org/, ארכיון
↑  Nickelodeon Kids' Choice Awards 2010 Press Kit, nickkcapress.com/, פורסם ב-16 בפברואר 2010
↑  Omar Chaparro y Anahí conducirán los Kids' Choice Awards México 2010, informador.com.mx/, פורסם בשנת 2010
↑  KCA Around the World, nickkcapress.com/
↑  How many times can you vote in kids choice awards?, http://www.answers.com/
↑  KCAS MONSTER TRUCK JUMP OVER BLIMP!!!
↑  Nickelodeon Introduces 'Kids Choice Sports 2014' Hosted by Michael Strahan, http://tvbythenumbers.zap2it.com/, פורסם ב-13 במרץ 2014
↑  Kids' Choice Sports Awards 2015: Seattle Seahawks Quarterback Russell Wilson to Host, פורסם ב-22 באפריל 2015
| --- | --- |
בקרת זהויות :  MusicBrainz: f033c611-4a2a-4675-9e82-07b47a43b74e 
מתלכלכים בסליים
אופירה גלוסקא

| --- | --- |

 לידה:  5 במאי 1949  (בת 75) פתח תקווה, ישראל
 מוקד פעילות:  ישראל 
 תקופת הפעילות:  מ-1963
 עיסוק:  זמרת
 סוגה:  זמר עברי 
 סוג קול:  סופרן 
 שפה מועדפת:  עברית 
 
אופירה גלוסקא שגיא (נולדה ב-5 במאי 1949) היא זמרת ישראלית.
ביוגרפיה > תחילת דרכה

נולדה ליוסף ואביבה גלוסקא, ילידי הארץ ממוצא תימני, בשכונת קריית אלון שבפתח תקווה. משפחתה עלתה לארץ ישראל מצפון תימן בשנת 1909.
כבר בילדותה בלט כישרון השירה שלה כשהחלה לשיר עוד בגן הילדים. התחנכה בכפר הנוער בן-שמן. גלוסקא למדה חמש שנים פיתוח קול אצל רבקה מחט ומיצי לוקר. בתנועת הנוער ליוותה להקת מחול מקומית. בשנת 1963 זכתה במלגה ע"ש Emma Schaver.
בשנים 1965–1966 שרה במקהלה של רשות השידור בניצוחה של בתיה שטראוס ובמקהלה הפילהרמונית: "תשואות ראשונות".
ביוגרפיה > סוף שנות ה-60: להקת הנח"ל

בשנת 1967 התגייסה לצבא ועברה את בחינות הכניסה ללהקת הנח"ל, בין הבוחנים היו מנחם זילברמן ושלום חנוך. היא התקבלה, אך בעת גיוסה הייתה הלהקה בחופשה שבין תוכניות, לכן צורפה לצוות הווי נח"ל. הצוות נחל הצלחה גדולה וגם גלוסקא כסולנית. עוד היו איתה בצוות: צילה דגן, רותי בן אברהם, יואב נטע ואחרים. בין שירי ההרכב היו: "חורשת האקליפטוס" (נעמי שמר), "באביב את תשובי חזרה" (אבי קורן - שארל אזנבור), "מלאך מסולם יעקב" (יורם טהרלב - נורית הירש), "גשם ראשון" (מירה מאיר - אברהם זיגמן) ועוד.
כבר במהלך שנת 1967 חתמה גלוסקא על חוזה הקלטות עם חברת סי בי אס, ותוך כדי שירותה בצוות הווי נח"ל, הקליטה ארבעה שירים לתקליט, "חיים נחמן ביאליק - שירים ופזמונות". השירים: "בין העצים הירקרקים", "אם ועוללה" (לחן, חנינא קרצ'בסקי), "שיר לחמוטל" (לחן, נחום נרדי), "קן ציפור" (לחן, יצחק אדל). איתה בהקלטות השתתפו, יהורם גאון, ליאור ייני ושולה חן. שני שירים אף יצאו בתקליטון שהפיקה חברת סי בי אס והיוו למעשה את המיני תקליט הראשון של גלוסקא. השירים בתקליטון היו, "אם ועוללה" ו"קן ציפור".
בשנת 1968 החלה להקת הנח"ל בהכנות לתוכניתה ה-21 "קרנבל בנח"ל". גלוסקא הייתה עובדת ביום עם הלהקה ובערב מופיעה עם צוות ההווי. במהלך אותה שנה יצאה הלהקה בתוכניתה החדשה, זכתה להצלחה גדולה ואופירה גלוסקא הייתה אחת הסולניות הבולטות. בין השאר שרה כסולנית את הלהיטים "שלווה" (אבי קורן - יאיר רוזנבלום) ועם מוטי פליישר את "החיים היפים" (ירון לונדון - יאיר רוזנבלום). עם כל הלהקה שרה את, "קרנבל בנח"ל" (לאה נאור - יאיר רוזנבלום) ו"בשמלה אדומה" (רותי ספרוני - יאיר רוזנבלום). חבר הלהקה, נחום שגיא, היה לימים לבעלה. בין חברי הלהקה היו: דני סנדרסון, מירי אלוני, אלון אולארצ'יק, מאיר פניגשטיין, אלי מגן, עמוס טל שיר, אמוץ ברונטמן ועוד.
בשנים שלאחר שירותה הצבאי השתתפה בהצגות תיאטרון, בין השאר בהצגות ביידיש עם שמעון דז'יגאן, וכן פסטיבלים ומופעי זמר שונים.
בשנת 1969 השתתפה בפסטיבל הזמר תשכ"ט בו ביצעה את, "שיר בארבעה בתים" (אהוד מנור - נחום היימן). בהמשך השנה השתתפה בפסטיבל הזמר החסידי תש"ל ובו ביצעה את השיר: "בכל דור ודור" (מסורתי עממי - דוד אלסטר ירדני). בהמשך השנה הוציאה מיני אלבום, "ריקודי עם חדשים של רבקה שטורמן". באלבום ביצעה ארבעה שירים: "עורי ציון" (ישעיהו נ"ב - משה וילנסקי), "תה ואורז יש בסין" (אברהם שלונסקי - עממי אוקראיני), "היה זה בשדה" (יוסף אוקסנברג - עממי), "דבקת השלום" (אברהם בר עוז - נמרוד טנא).
ביוגרפיה > שנות ה-80

בשנת 1980 השתתפה בפסטיבל הזמר החסידי מספר 12 תשמ"א וביצעה את השיר: "שבחי ירושלים" (תהילים קמ"ז - מישה בלחרוביץ').
בהמשך שנת 1980 השתתפה גלוסקא בהצגה ברומנית (שהשתתפו בה רק נשים) בשם: "ג'וקונדלה וסלה" עם ליא קניג.
בשנת 1981 יצאה לסיבוב הופעות בגרמניה עם להקת המחול שלום וגברי לוי ושרה שם בין השאר את השירים: "זכריה בן עזרא" (יעקב אורלנד - משה וילנסקי), "דרור יקרא" (דונש בן לברט - עממי עדני), "לנר ולבשמים" (סעדיה בן עמרם - עממי תימני), גלבי ועוד.
בשנת 1982 הוציאה גלוסקא אלבום עם להקת "צוותא שער הנגב". האלבום כלל שירי מחרוזות וביניהם: "דבש", "דלעונה", "בלב אחד", "הבאנו שלום עליכם" ועוד. עיבודי האלבום נעשו על ידי שמעון כהן, אריה לבנון ורפי בן משה. בהמשך השנה (1982) הקליטה גלוסקא: "מחרוזת שירי רועים" בעיבודו של אילן מוכיח לתקליט של להקת המחול שלום - תל אביב.
בשנת 1983 השתתפה גלוסקא בתקליט שהפיקה חברת סי בי אס בשם: "עפולה בנגן ובזמר", תקליט שיצא במסגרת הקניית ערכי תרבות לתושבי העיר עפולה. עם גלוסקא בהקלטות השתתפו מקהלת רון לי, תזמורת הנוער העירונית עפולה ותזמורת החליליות רמות. שיריה של גלוסקא היו: "עפולה עירי" (ראובן בן שחר - לוי שער), "ללכת שבי אחרייך" (אהוד מנור - נורית הירש), ו"שם על שפת הנחל".
בשנת 1986 השתתפה אופירה בתוכנית: "לשיר מקול הלב" עם שרהל'ה שרון. השירים שביצעה: "שלג על עירי" (מילים ולחן: נעמי שמר), "בשדמות בית לחם" עם אסנת פז (אבא אשר שפירא - חנינא קרצ'בסקי).
בשנת 1987 נטלה חלק בפסטיבל הזמר החסידי מספר 19 תשמ"ח עם השיר: "ענני" (תהילים ס"ט - ראובן סירוטקין).
ביוגרפיה > שנות ה-90 והלאה

בשנת 1998 הקליטה דואט עם גבי ברלין לשיר: "ערב בא" (עודד אבישר - אריה לבנון) לאלבומו של גבי ברלין: "שירים הם חברים".
בשנת 2000 יצא אלבום אוסף ובו 19 משיריה הנבחרים. אחד מהשירים הוקלט במיוחד לאלבום: "ברכי" (חמוטל בן זאב - מני קוממי).
בשנת 2002 הקליטה גלוסקא את השיר: "השתיקה רועמת" למילים של רחל אשכר וללחן של טליה ריבלין.
בשנת 2003 הקליטה את השיר: "אהוי סרנדה" (נתן אלתרמן - סשה ארגוב) לאלבום: "מגש הכסף - משירי נתן אלתרמן". בהמשך השנה (2003) הקליטה את השיר: "ציפור הסער" (יורם טהרלב - גדעון ברדיצ'בסקי).
בשנת 2004 הוציאה גלוסקא את האלבום: "ד"ש עם שיר" ובו שרה את השירים: "אני כל עולמה" טקסט אחר לשיר: "שירים עד כאן" של נחום היימן, "ליל אמש" (מילים ולחן: נעמי שמר), "החליל" (לאה גולדברג - דוד זהבי) ועוד.
בשנת 2006 הקליטה את השיר: "אם יעזור לנו אלוהינו" לאלבום שהפיק נחום היימן: "פז כולה רז כולה - משירי קדיש יהודה סילמן". בהמשך השנה (2006) טסה לפרנקפורט בגרמניה ולקחה שם חלק בסדרת הופעות. בין שיריה היו: "בללייקה" (יורם טהרלב - קובי אושרת), "הורה היאחזות" (יחיאל מוהר - דב זלצר) ועוד.
בשנת 2008 הקליטה 3 שירים לאלבום: "הורה סחרחורת - משירי המלחין יואל ולבה". השירים: "בפרוס חגנו" (מילים: שמואל בס), "שיר לנטע" (מילים: לוין קיפניס), "באגוזים נשחקה" (מילים: יצחק קצנלסון). את השיר: "באמצע החיים" (חמוטל בן זאב - קובי אושרת) הוציאה לרדיו בהמשך שנה זו (2008).
בשנת 2009 הקליטה גלוסקא לאלבום: "גלי זהב - שירי כנרת" שכולו לחני נמרוד טנא, שני שירים: "כנרת" למילים שכתב שמעון פרס, "בין עצי דקלים" (מילים: אורי אסף). באלבום השתתפו גם עוזי חיטמן, רותי ביקל, אמיר גינת ועירית דותן.
ב-2010 הקליטה גלוסקא ארבעה שירים לאלבום שהלחין נמרוד טנא: "הכל נשאר במשפחה", שיריה: "אמא שלי" (מילים: נגה גלמן), "יחיד ומיוחד", "כבד את אמא ואבא","ד"ש עם שיר". איתה באלבום לקחו חלק: הראל סקעת ורוחמה רז. בהמשך השנה השתתפה במופע: "ארצנו הקטנטונת", שם ביצעה בין השאר את השירים: "חורשת האקליפטוס" (נעמי שמר), "שיר השומר" (עמנואל לין - בנימין עמר) ועוד.
בשנת 2011 הקליטה גלוסקא עם בנה גיא שגיא את השיר: "ילדותינו" (חמוטל בן זאב - אבי גרייניק). בהמשך שנת 2011 השתתפה במופע: "לנח"ל באהבה" וביצעה את השירים: "אור" (נעמי שמר), "חופים הם לפעמים" (נתן יונתן - נחום היימן) ועוד. נגן הגיטרה במופע היה יגאל חרד.
בשנת 2013 לקחה חלק באלבום: "שירי חגים מאת אוריאל אופק" והקליטה בו שישה שירים: "אני אוהב את חנוכה", "ברכת העצמאות", "החופש הגדול", "המדורה", "חג אביב", "מתן תורה".
בשנת 2014 הקליטה גלוסקא עם בעלה וחברה לשעבר בלהקת הנח"ל נחום שגיא דואט לשיר: "אשכולית" (זאב חבצלת - עממי ארמני).
בשנת 2016 הקליטה את השיר: "שתים עשרה שנים" למילים של עינת הולנדר וללחן של חנן יובל. בהמשך השנה (2016) הקליטה עם הילד נועם רובינשטיין את השיר: "רגעים מאושרים" (אבי רובינשטיין - אריה ברקוביץ')
בשנת 2018 הוקם ערוץ היוטיוב הרשמי של גלוסקא. הערוץ כולל מעל 360 שירים שהקליטה גלוסקא במהלך הקריירה.
בשנת 2020 הוציאה לרדיו גלוסקא את השיר: "למדני אלוהי" (לאה גולדברג - ינון חסון). השיר אף זכה לריקוד משלו.
בשנת 2021 יצא לאור שיר חדש של גלוסקא: "הדברים הקטנים" (תמי ארמוני - אילן וירצברג).
גלוסקא ממשיכה בהופעות בשנים האחרונות, וכן יחד עם בנה גיא שגיא במופע: "כשאמא באה הנה".
הוקרה

ערב הוקרה במלאת לה 75 שנים ו-55 שנות יצירה בהיכל התרבות פ"ת בהשתתפות שותפים לדרכה המוזיקלית
חיים אישיים

גלוסקא נשואה לנחום שגיא ולהם שלושה ילדים (ביניהם השחקן גיא שגיא) ונכדים.
דיסקוגרפיה > אלבומים אישיים

קן ציפור, אם ועוללה - 1967 (CBS)
ריקודי עם חדשים של רבקה שטורמן - 1969 (הד ארצי)
שירים לליהיא - 1977 (גלטון)
עם צוותא שער הנגב - 1982 (הד ארצי)
האוסף - 2000
ד"ש עם שיר - 2004
דיסקוגרפיה > אלבומים בהם השתתפה

צוות הווי נח"ל - חורשת האקליפטוס - 1967 (CBS)
חיים נחמן ביאליק - שירים ופזמונות - 1967 (CBS)
להקת הנח"ל - תוכנית 21 - קרנבל בנח"ל - 1968 (HATAKLIT)
נסיעה מדומה - משירי לאה גולדברג - 1970 (פונודור)
העמק הוא חלום - שירים ליובל העמק - 1971 (הד ארצי)
אני מבטיח לך - משירי המלחמה האחרונה - 1973 (קוליפון)
כוכבי המצעד - 1973 (קוליפון)
מלחמה ושלום - משירי מלחמת יום כיפור - 1973 (ישראדיסק)
10 שירי ילדים - חלק א - 1973 (קוליפון)
10 שירי ילדים - חלק ב-1973 (קוליפון)
טוב לאהוב - תוכניתו של דן אלמגור - 1974 (ישראדיסק)
שירת הנוער - משירי תנועות הנוער - 1974 (ישראדיסק)
שירים מן הגיטאות - 1974 (הד ארצי)
היכל החלומות - 24 להיטי ילדים - 1974 (קוליפון)
29 שירים עליזים לילדים - 1974 (קוליפון)
יונת שלום יונת אהבה - משירי המזרח - 1975 (רשות השידור - הד ארצי)
משירי ארץ ישראל הישנה - 1975 (רשות השידור - הד ארצי)
ישראל שלנו - 1975 (קוליפון)
28 שירי ילדים מתוך פסטיבלי הזמר ואחרים - 1975 (קוליפון)
33 שירי משוררים לילדים - 1975 (קוליפון)
אן דן די נו - משירי שייקה פייקוב לילדים - 1975 (ישראדיסק)
שרתי לך ארצי - הקלטות מתוך סדרת תוכניות הטלוויזיה - 1976 (רשות השידור - הד ארצי)
אחי חזר מן השדה - משירי יוסף שריג - 1976 (רשות השידור - הד ארצי)
23 שירי פסטיבלי ילדים - 1977 (קוליפון)
יש לי כנרת - 1978 (ישראדיסק)
להקת המחול שלום - 1982 (הוצאה פרטית)
עפולה בנגן ובזמר - 1983 (CBS)
פעוטות אנחנו - שירים לקטנטנים - 1984 (הד ארצי)
גלי צה"ל מגישים - זר כלניות למשה וילנסקי - חלק ב' - 1997
גבי ברלין - שירים הם חברים - 1998
מגש הכסף - משירי נתן אלתרמן - 2003
סשה ארגוב - מנגינה מאירה מצלצלת - 2005
פז כולה רז כולה - משירי קדיש יהודה סילמן - 2006
הורה סחרחורת - משירי המלחין יואל ולבה - 2008
הפסקול של המדינה - 40 שנות יצירה בטלוויזיה הישראלית - 2008
גלי זהב - שירי כנרת - 2009
הכל נשאר במשפחה - 2010
שירי חגים מאת אוריאל אופק - 2013
דיסקוגרפיה > שירים מתוך פסטיבלי הזמר בסגנון עדות המזרח

פסטיבל הזמר והפזמון בסגנון עדות המזרח תשל"א - 1971 / השיר: "לכה דודי" (רבי שלמה אלקבץ - שמואל זוהר).
פסטיבל הזמר והפזמון בסגנון עדות המזרח תשל"ב - 1971 / השיר: "כי מציון תצא תורה" (אורי ברזילי - יהודה בדיחי).
פסטיבל הזמר והפזמון בסגנון עדות המזרח תשל"ג - 1972 / השיר: "בלדה על אסתריקה" (יוסי בכר - חיים צור).
פסטיבל הזמר והפזמון בסגנון עדות המזרח תשל"ד - 1973 / השיר: "בנעים זמירות" (עודד לוי - אבנר צדוק).
פסטיבל הזמר והפזמון בסגנון עדות המזרח תשל"ה - 1974 / השיר: "אגדת הדייג" (מילים ולחן: ברק עמרני).
פסטיבל הזמר והפזמון בסגנון עדות המזרח תשל"ט - 1978 / השיר: "אלף נשים" (אורי חיימוב - יורם הראל חיימוב).
פסטיבל הזמר והפזמון בסגנון עדות המזרח תש"מ - 1979 / השיר: "בוא אהובי" (שלמה ארצי - עממי לבנוני), "למנצח שיר מזמור", עם יזהר כהן. (מילים ולחן: אביהו מדינה) ו"מחרוזת שירי פסטיבלים".
דיסקוגרפיה > שירים מתוך פסטיבלי הזמר החסידי

פסטיבל הזמר החסידי מספר 01 תש"ל - 1969 / השיר: "בכל דור ודור" (מסורתי עממי - דוד אלסטר ירדני).
פסטיבל הזמר החסידי מספר 07 תשל"ו - 1975 / השיר: "עושה שלום" (מסורתי עממי - ראובן סירוטקין).
פסטיבל הזמר החסידי מספר 08 תשל"ז - 1976 / השיר: "ובנה ירושלים" (ברכת המזון - ראובן סירוטקין).
פסטיבל הזמר החסידי מספר 12 תשמ"א - 1980 / השיר: "שבחי ירושלים" (תהילים קמ"ז - מישה בלחרוביץ')
פסטיבל הזמר החסידי מספר 19 תשמ"ח - 1987 / השיר: "ענני" (תהילים ס"ט - ראובן סירוטקין).
דיסקוגרפיה > שירים מתוך פסטיבלי הזמר והפזמון

פסטיבל הזמר והפזמון תש"ל - 1970 / השיר: "תרזה יפה" (חיים נחמן ביאליק - חיים רותם)
פסטיבל הזמר והפזמון תשל"ב - 1972 / השיר: "ציון הלא תשאלי" (רבי יהודה הלוי - נורית הירש).
דיסקוגרפיה > שירים מתוך פסטיבלי שירי יידיש

פסטיבל שירי יידיש מס' 4 - 1975 / השיר: "א טיכעלע" (י. בורוכוביץ' - שאול ברזובסקי).
דיסקוגרפיה > שירים מתוך פסטיבלי הילדים

פסטיבל שירי משוררים לילדים מס' 2 - 1975 / השיר: "דוד קוסם מארץ כשף" (לאה גולדברג - חנן יובל)
הערות שוליים

↑  החגיגה של אופירה גלוסקא: "זה ערב שאני מאוד מתרגשת לקראתו", באתר מלאבס פתח תקווה, ‏2019-05-13
↑  אורי דרומי,'"`UNIQ--nowiki-00000001-QINU`"'קול החיים של המוסיקה, באתר הארץ, 11 בפברואר 2003
↑  בתיה שטראוס - זמרשת
↑  שלווה - אופירה גלוסקא ערוץ היוטיוב הרשמי
↑  יעקב בר-און,'"`UNIQ--nowiki-00000003-QINU`"'‏אופירה גלוסקא על מציאות הקורונה: "המצב מתסכל, אין אופק", באתר מעריב אונליין, 9 ביולי 2020
↑  עושה שלום - אופירה גלוסקא בפסטיבל החסידי מס. 7
↑  סטריאו ומונו - יונת שלום יונת אהבה
↑  לו מאה כובעים - ערוץ היוטיוב הרשמי של אופירה גלוסקא
↑  שבחי ירושלים - אופירה גלוסקא בפסטיבל הזמר החסידי ה-12
↑  הורה סחרחורת
↑  כתבה על גיא שגיא ואופירה גלוסקא, באתר nrg
↑  אופירה גלוסקא, באתר יוטיוב
↑  למדני אלוהי - שיר חדש לאופירה גלוסקא
↑  למדני אלוהי - ריקוד מאת שלמה ממן
↑  כשאמא באה הנה
↑  אופירה גלוסקא - הערוץ הרשמי (2024-07-28), יום הולדת 75 לאופירה גלוסקא - בהיכל התרבות בפתח תקווה (קליפ, 2024), נבדק ב-2025-02-18
| --- | --- |
בקרת זהויות :  NLI: 987007300673205171  ISNI: 0000 0000 4817 9434  LCCN: no2006020282  MusicBrainz: 35678949-a6bf-4797-8b45-0ce3c27add90  VIAF: 97461300   WorldCat (עם VIAF): 97461300
בורין

| --- | --- |

 טריטוריה:  הרשות הפלסטינית הרשות הפלסטינית
 נפה:  שכם
 אוכלוסייה:  ‏
  ‑ בכפר:  2,802 (2016)
 קואורדינטות:  32°11′03″N 35°14′59″E﻿ / ﻿32.184166666667°N 35.249722222222°E﻿ / 32.184166666667; 35.249722222222 
 אזור זמן:  UTC +2
 http://www.burin.org.ps/wp/
  מפת מיקום  מפה מפורטת   (למפת צפון השומרון מוגדלת) בורין(למפת צפון השומרון רגילה) בורין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בורין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בורין  he tabBackground:;tabBorder:#aaa;defaultTab:0;
בּוּרִ֫ין (בערבית: بورين), הוא כפר פלסטיני, השוכן במדרון הדרומי של הר גריזים שבשומרון ובעמק הסמוך ומשתייך לנפת שכם ברשות הפלסטינית.
בורין שוכן בעמק מצפון לחווארה מעט דרומית לשכם, ליד כביש 'עוקף שכם'. לפי הסכמי אוסלו 80% משטח הכפר בשליטה ישראלית מלאה ו-20% בשליטה משותפת עם הרש"פ. בקרבת הכפר נמצאות ההתנחלויות יצהר והר ברכה לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,800 תושבים בשנת 2016, רובם עוסק בחקלאות ומרעה צאן. מסביב לכפר מקומות יישוב יהודיים, ממזרח גבעת סנה יעקב, מצפון ברכה ומדרום יצהר.
היסטוריה

הכפר ממוקם למרגלות שלוחת הר בשם "ג'בל אבו איסמעיל", שהיא חלק מהר גריזים, בו נמצאו שרידי יישוב,"ח'רבת א-נבי", ובית קברות קדום מתקופת הברונזה התיכונה (2,000 - 1,550 לפני הספירה) ומקאם (מקום תפילה) המוקדש לאבו איסמעיל.
בתקופת ממלכת ירושלים הצלבנית המשיכו מוסלמים לגור בכפר ונאלצו לשלם מעשר כספים (Tithe) לכנסייה הצלבנית בהר ציון.
ברשומות המס העות'מאני משנת 1596, מופיע הכפר עם 120 בתים בסנג'ק שכם. תושבי הכפר שילמו מס על גידולי חיטה, שעורה, זיתים, גפנים, עיזים ועל כוורת דבורים לייצור דבש.
בסקר של הקרן לחקר ארץ ישראל משנת 1882 מתואר הכפר כ"כפר גדול מדרום לשכם, מוקף במטעי זיתים".
במפקד 1922 שנערך על ידי שלטונות המנדט הבריטי, בבורין הייתה אוכלוסייה של 901 נפש, כולם מוסלמים, ובמפקד 1931 הייתה אוכלוסייה 859 נפש, אשר גרו ב-215 בתים.
ב-1945 הייתה אוכלוסיית בורין 1,200 נפש, כולם מוסלמים, ואילו שטח הקרקע הכולל היה 19,096 דונם, כשמתוכו 8,741 דונם שימשו לגידולי דגנים, ואילו 106 דונם סווגו כשטח בנוי, על פי סקר הכפרים של המנדט הבריטי בארץ ישראל.
בעקבות מלחמת העצמאות, ולאחר הסכמי שביתת-הנשק של 1949, עבר הכפר משליטה בריטית לירדנית.
בשנת 1961 מנתה האוכלוסייה 2,068 נפש.
היסטוריה > לאחר 1967

בעקבות מלחמת ששת הימים ב-1967, עבר הכפר משליטה ירדנית לישראלית.  משאבי הקרקע והמים של בורין הידלדלו בעקבות הפקעת קרקעות בשטחי הכפר לטובת הקמת התנחלויות ישראליות ובסיסים צבאיים. משנת 1982, יותר מ-2,000 דונם מקרקעות הכפר הוכרזו כאדמות מדינה ולאחר מכן הועברו להתנחלות הר ברכה.
ב-2010 נבנה בבורין מסגד חדש, שעמותת רגבים עתרה לבג"ץ בדרישה להרוס אותו בטענה שנבנה בלא היתר על אדמה לה תובעים רבים לבעלות. בתשובה לעתירה הורה בית המשפט למנהל האזרחי לדווח על פעולות הפיקוח והאכיפה במקום, וב-2018 נדחתה העתירה ובניית המסגד חודשה.
בעשור השני של המאה ה-21 נרשמו מספר אירועים הדדיים של יידוי אבנים והצתות של כלי רכב ושדות בין תושבי הכפר ומתנחלים מהתנחלות יצהר וממאחז גבעת רונן:
בשנת 2008 חברי חוליה יהודית מיצהר ניסו לשגר רקטת קסאם לעבר הכפר בורין, ותושבי הכפר התפרעו ויידו אבנים לעבר חיילי צה"ל וכוחות הביטחון.
בפברואר 2013 הקימו פלסטינים מאחז בשם אל-מנאטיר באדמות בורין. על אף שמדובר בשטח B, בו סמכויות התכנון והבנייה נתונות לרשות הפלסטינית, הרסו כוחות צה"ל את המאחז.
באוקטובר 2015 עשרות רעולי פנים שירדו מההתנחלות יצהר לכיוון בורין, זרקו אבנים והציתו שדות, תחת אבטחה וליווי של חיילי צה"ל.
בדצמבר 2017, כארבעים נערי גבעות רעולי פנים יידו תושבים לעבר תושבים ובתים בכפר. על פי דובר צה"ל, כוחות צה"ל שהגיעו למקום הוציאו את התוקפים מהכפר.
באפריל 2018 נכרתו כמאה עצי זית בני עשרות שנים בחלקה סמוך לכביש ליצהר, שצה"ל אסר את הגישה אליה לפלסטינים. על חומת אבנים סמוכה רוססה הכתובת: "והורשתם".
באוקטובר 2019, הכו נערי גבעות במוטות ברזל פעילים של ארגון "רבנים לזכויות אדם" שסייעו במסיק זיתים בכפר, ופצעו את הרב משה יהודאי, בן 80, מנהל הארגון. יום למחרת, עצר קצין משטרה קבוצה נוספת של פעילי הארגון שהגיעה שוב לסייע במסיק.